Врз основа на Програмата за активностите во областа на спортот и младите во Град Скопје за 2021 година („Службен гласник на Град Скопје“ бр. 15/20), Комисијата за спроведување на постапката за распоредување на буџетски средства за финансирање на програми, проекти, активности и манифестации за младите од интерес на Град Скопје за 2021 година, донесе

**ПРАВИЛНИК**

ЗА РАСПОРЕДУВАЊЕ НА БУЏЕТСКИ СРЕДСТВА ЗА ФИНАНСИРАЊЕ НА ПРОГРАМИ, ПРОЕКТИ, АКТИВНОСТИ И МАНИФЕСТАЦИИ ЗА МЛАДИТЕ ОД ИНТЕРЕС НА ГРАД СКОПЈЕ ЗА 2021 ГОДИНА

Распоредувањето на средствата за финансирање на програми, проекти, активности и манифестации за младите од интерес на Град Скопје за 2021 година е утврдено со посебни услови и критериуми, што се составен дел на Правилникот.

Апликациите за Јавниот Повик ги разгледува Комисија формирана од градоначалникот на Град Скопје.

Средствата се распоредуваат од Буџетот на Град Скопје од Програмата за активностите во областа на спортот и младите во градот Скопје за 2021 година, во износ од 2.500.000 денари за здруженија на граѓани, невладини организации, фондации и други правни лица, како и износ од 600.000 денари за физички лица.

На Јавниот повик право да учествуваат имаат: здруженија на граѓани, невладини организации, фондации и други правни и физички лица, на кои седиштето им е на подрачјето на градот Скопје, односно физичките лица да се жители на Скопје и на возраст од 16 до 29 години.

Пријавувањето на Јавниот повик се врши со доставување на пополнета пријава (апликација).

Апликантите, покрај пријавата задолжително треба да ги достават и следните документи:

 **Здруженија на граѓани, невладини организации, фондации и други правни лица** **да достават:**

1. Решение за упис во Централен регистар на Република Северна Македонија.
2. Тековна состојба за регистрирана дејност не постара од шест месеци, издадена од Централен регистар на Република Северна Македонија.
3. Потврда за отворена и активна жиро сметка со банката.
4. Пополнета апликација.

**Физички лица:**

1. Кратка биографија (СV) на апликантот.
2. Копија од трансакциска сметка.
3. Копија од лична карта (за малолетни лица копија од лична карта на родител/старател)
4. Пополнета апликација.

**ОПШТИ УСЛОВИ:**

* Поттикнување на младите активно да учествуваат во општеството низ афирмација и поддршка на младинските активности, младинската работа и неформално образование на подрачјето на градот Скопје.
* Поттикнување на сојузи, здруженија и други облици на здружување да учествуваат во креирање и спроведување на младинската политика во Скопје, вклучително во зајакнување на капацитетот на здруженијата за млади на подрачјето на град Скопје.
* Обезбедување услови за активно и квалитетно искористување на слободното време на младите.
* Поттикнување на младите за учество во спортско-рекреативни активности со акцент на негување здрави животни навики.
* Поттикнување на волонтерски активности кај младите, како и организирање на семинари и едукации.
* Поттикнување активности од областа на културата и уметноста на младите на подрачјето на градот Скопје.
* Поддршка на активности и проекти за заштита на животната средина и просторното уредување во Скопје.
* Поттикнување на младите во креирање идеи од областа на информатичката технологија.

**КРИТЕРИУМИ:**

1. Креативност и иновативност во идеите во предвидениот проект......................

........................................................................................................**0 – 30 бодови**.

1. Отвореност и достапност на активностите на што поголем број на млади во предвидениот проект....................................................................**0 – 20 бодови**.
2. Одржливи резултати и ефекти од проектот, како и очекувани промени кај младите по завршување на проектот..........................................**0 – 20 бодови**.
3. Капацитет на носителот на проектот, односно искуство во водење и реализација на претходни слични проекти.................................**0 – 20 бодови**.
4. Економска оправданост на предлог буџетот и рационализирање на трошоците во однос на целите и проектните активности, како и реална проценка на предложените трошоци за спроведување на проектите со целите кои се постигнуваат со самиот проект............................**0 - 10 бодови**.

Во постапката за распоредување на буџетските средства согласно Програмата за активностите во областа на спортот и младите во град Скопје за 2021 година, ќе бидат прифатени оние програми и проекти, програмски активности и манифестации коишто врз основа на критериумите ќе обезбедат најмалку 60 бодови.

 **Комисија за спроведување на постапката**

 **за распоредување на буџетски средства**

 **за финансирање на програми, проекти,**

 **активности и манифестации за младите**

 **од интерес на Град Скопје за 2021 година**